CELEX: 62019TA0579
Language: hu
Date: 2021-04-14 00:00:00
Title: T-579/19. sz. ügy: A Törvényszék 2021. április 14-i ítélete – The KaiKai Company Jaeger Wichmann kontra EUIPO (Torna- vagy sportfelszerelések és -eszközök) („Közösségi formatervezési minta – Torna- vagy sportfelszereléseket és -eszközöket ábrázoló közösségi formatervezési mintákra irányuló többes bejelentés – Az elsőbbséghez fűződő jog – A 6/2002/EK rendelet 41. cikke – A Szabadalmi Együttműködési Szerződés alapján benyújtott bejelentés – Az ipari tulajdon oltalmáról szóló Párizsi Uniós Egyezmény 4. cikke – Elsőbbségi határidő”)

2021.6.21.   
            
            
               HU
            
            
               Az Európai Unió Hivatalos Lapja
            
            
               C 242/29
            
         
      A Törvényszék 2021. április 14-i ítélete – The KaiKai Company Jaeger Wichmann kontra EUIPO (Torna- vagy sportfelszerelések és -eszközök)
      (T-579/19. sz. ügy) (1)
      
      („Közösségi formatervezési minta - Torna- vagy sportfelszereléseket és -eszközöket ábrázoló közösségi formatervezési mintákra irányuló többes bejelentés - Az elsőbbséghez fűződő jog - A 6/2002/EK rendelet 41. cikke - A Szabadalmi Együttműködési Szerződés alapján benyújtott bejelentés - Az ipari tulajdon oltalmáról szóló Párizsi Uniós Egyezmény 4. cikke - Elsőbbségi határidő”)
      (2021/C 242/38)
      Az eljárás nyelve: német
      
         Felek
      
      
         Felperes: The KaiKai Company Jaeger Wichmann GbR (München, Németország) (képviselő: J. Hellmann-Cordner ügyvéd)
      
         Alperes: az Európai Unió Szellemi Tulajdoni Hivatala (képviselő: D. Walicka meghatalmazott)
      
         Az ügy tárgya
      
      Az EUIPO harmadik fellebbezési tanácsának egy torna- vagy sportfelszerelések és -eszközök közösségi formatervezési mintaként történő lajstromozására irányuló, a Szabadalmi Együttműködési Szerződés alapján benyújtott nemzetközi szabadalmi bejelentés elsőbbségéhez fűződő jogot igénylő bejelentéssel kapcsolatban 2019. június 13-án hozott határozata (R 573/2019-3. sz. ügy) ellen benyújtott kereset.
      
         Az ítélet rendelkező része
      
      
                  1)
               
               
                  A Törvényszék az Európai Unió Szellemi Tulajdoni Hivatala (EUIPO) harmadik fellebbezési tanácsának 2019. június 13-i határozatát (R 573/2019 3. sz. ügy) hatályon kívül helyezi.
               
            
                  2)
               
               
                  A Törvényszék a keresetet az ezt meghaladó részében elutasítja.
               
            
                  3)
               
               
                  A Törvényszék az EUIPO-t kötelezi a költségek viselésére.
               
            
         (1)  HL C 337., 2019.10.7.